**CAPTURE21**

**Comórtas Grianghraf Fhorfheidhmiú an Dlí Europol 2021**

**Cuir snas ar lionsa do cheamara le páirt a ghlacadh inár gcomórtas grianghraf CAPTURE21 agus**

**bain turas do bheirt chuig Europol ar an Háig!**

Iarrtar iontrálacha ó ghrianghrafadóirí gairmiúla agus amaitéaracha atá ag obair ag gníomhaireachtaí um fhorfheidhmiú an dlí agus ag irisí um fhorfheidhmiú an dlí i dtíortha AE agus i dtíortha a bhfuil Comhaontuithe Europol acu. Is féidir le gach grianghrafadóir suas le cúig ghrianghraf a chur isteach.

Tá dhá chatagóir ar leith ann i mbliana le haghaidh iontrálacha:

1. **An Eoraip a dhéanamh níos sábháilte.** Oifigigh AE um fhorfheidhmiú an dlí i mbun oibre chun an Eoraip a dhéanamh níos sábháilte. Léargais oibríochtúla ar an gcomhrac i gcoinne na coireachta eagraithe, e.g. gáinneáil ar dhrugaí agus ar airm, smuigleáil daoine, góchumadh, etc. Cleachtaí agus inlíochtaí oiliúna. Forfheidhmiú an dlí léirithe i bhfoirm theibí agus ealaíonta.
2. **Eoraip a athoscailt.** De réir mar atá cláir vacsaínithe á gcur i bhfeidhm ar fud na mór-roinne, tá an Eoraip ag oscailt arís de réir a chéile. Tá taisteal ag dul i bhfeabhas arís, tá gnólachtaí ag oscailt a ndoirse agus tá pobail ag teacht le chéile arís. Táimid ag iarraidh ar ghrianghrafadóirí a gcuid scéalta ón tréimhse seo den phaindéim choróinvíris a chomhroinnt. Taispeáin dúinn an chaoi a ndéanann na fórsaí póilíneachta a gcuid oibre a choigeartú fós, an chaoi a dtugann siad faoi thascanna nua agus an chaoi a dtugann siad cabhrú do phobail tríd an gcéim seo den phaindéim.

Bainfidh an grianghraf is fearr sa dá chatagóir **turas dhá oíche do bheirt chun na Háige nó go hAmstardam, agus cuairt ar Europol san áireamh**. Sá chás nach bhfuil buaiteoir ann i gcatagóir amháin, bronnadh dara duais sa chatagóir eile.

Spriocdháta: **30.9.2021**

**Cuir isteach air ar líne:** [**www.europol.europa.eu**](http://www.europol.europa.eu/photo2014)

***Tábhachtach!***

***Ní mór an fhoirm seo a chur isteach ar leathanach gréasáin an chomórtais ghrianghraf***

**FOIRM B: Cead ón duine is ábhar don ghrianghraf**

Ní mór cead a fháil ó *gach* duine inaitheanta i *ngach* grianghraf

trí cheann de na foirmeacha seo a chomhlánú.

**Ainm:**

**Ríomhphost:**

**Guthán:**

**Seoladh poist:**

Tugaim toiliú iomlán go n-úsáidfidh Europol mo ghrianghraf (mo ghrianghraif) agus an tuairisc (na tuairiscí) gaolmhar(a) i dtaca le comórtas grianghraf fhorfheidhmiú an dlí Europol, le féilirí Europol agus le haon fhoilseacháin Europol eile, cibé acu a tháirgtear iad ar an inlíon, ar an idirlíon nó sna meáin scríofa.

Aontaím freisin go n-úsáidfidh Europol an grianghraf (na grianghraif) le haghaidh aon ghníomhaíocht eile a bhaineann lena shainordú agus go ndéanfaidh sé an grianghraf (na grianghraif) a stóráil chun na críche sin.

Tuigim gur féidir mo ghrianghraf (mo ghrianghraif) agus an tuairisc (na tuairiscí) gaolmhar(a) a oiriúnú sula bhfoilsítear iad.

Tá an ceart agam am ar bith mo thoiliú a tharraingt siar ar chúis ar bith, agus sa chás sin ní bhainfear úsáid as an ngrianghraf in aon fhoilseachán amach anseo. Aontaím an t-iarratas seo a sholáthar i scríbhinn.

**Sínithe:**

**Dáta:**

***Tábhachtach!***

***Ní mór an fhoirm seo a chur isteach ar leathanach gréasáin an chomórtais ghrianghraf***

**FOIRM A: Tarscaoileadh an Ghrianghrafadóra**

Tugaim, ... (“Grianghrafadóir”), cead domhanda don Oifig Eorpach Póilíní (suite ag Eisenhowerlaan 73, 2517 KK An Háig, an Ísiltír) (“Europol”), agus dá chomharbaí dlíthiúla an grianghraf (na grianghraif) a tuairiscíodh thíos a úsáid, a atáirgeadh, a oiriúnú, a ghlacadh, a scaipeadh, a fhoilsiú (nó a bheith ina chúis lena fhoilsiú (lena bhfoilsiú)) agus a thaispeáint go poiblí:

………………………………………………………... (líon na n-íomhánna)

ar chuspóir ar bith, lena n-áirítear, ach gan a bheith teoranta dóibh, féilirí Europol. Chun nach mbeadh aon amhras ann, áirítear leis seo aon fhoilseachán amach anseo a d’fhéadfadh a thairiscint don phobal (lena n-áirítear trí thríú páirtithe amhail foilsitheoirí nuachtán).

Tuigim agus aontaím gur féidir na Grianghraif a úsáid go hiomlán nó i bpáirt, ag am ar bith, i bhfoirm ilchodach nó dhíchumtha, i ndath nó ar bhealach eile agus féadfar iad a fhoilsiú trí mheán ar bith lena n-áirítear, ach gan a bheith teoranta dóibh, meán clóite, físeán agus/nó ar an idirlíon. Tugann an toiliú seo údarú i ndáil le haon nochtadh tosaigh nó aon nochtadh nó foilsiú ina dhiaidh sin ar na Grianghraif ag am ar bith.

Is mise an t-aon úinéir eisiach ar gach ceart a bhaineann leis na Grianghraif. Ní ghlactar aon chuid díobh ó shaothar eile nó níl siad bunaithe ar shaothar eile; ní sháraíonn aon chuid cóipcheart nó aon cheart eile atá ag aon duine agus ní sháraíonn aon chuid dlí AE nó dlí náisiúnta atá ann cheana féin. Le hatáirgeadh, foilsiú, taispeántas, nó aon úsáid eile ag Europol i bhfoirm ar bith, ní shárófar cearta aon duine ar bhealach ar bith, cibé acu go díreach nó go hindíreach.

Sa mhéid go bhfuil daoine inaitheanta go héasca in aon cheann de na Grianghraif, chuir mé ainmneacha, seoltaí agus uimhreacha teileafóin na ndaoine sin san áireamh mar aon lena dtoiliú i scríbhinn i dtaca le húsáid na n-íomhánna chun críocha a shainaithin Europol.

Tharscaoilim aon cheart chun aon táirge críochnaithe a iniúchadh/a cheadú agus déanaim Europol a scaoileadh agus a urscaoileadh ó aon dliteanas mar gheall ar aon díchumadh, athrú nó úsáide i bhfoirm ilchodach, cibé acu d’aon ghnó nó ar bhealach eile, a d’fhéadfadh a tharlú i bpróiseáil nó in ullmhú an táirge críochnaithe.

Aontaím Europol a shlánú agus a dhearbhú mar neamhdhíobhálach maidir le haon chaillteanas, damáiste, costais, muirir, táillí dlí, gnóthachain, breithiúnais, méideanna a íocadh mar shocrú, pionóis agus caiteachais a d’fhéadfaí a fháil i gcoinne, a chur i bhfeidhm ar, nó a bheith déanta mar gheall ar na nithe seo a leanas: (1) aon sárú nó briseadh ar aon cheart dílseánaigh nó ar aon chóipcheart; (2) aon ábhar clúmhillteach nó neamhdhleathach atá sna Grianghraif; (3) aon ionradh ar phríobháideacht nó aon chion i dtaca leis na Grianghraif a ghlacadh nó a fhoilsiú; nó (4) aon sárú eile ar an ngealltanas seo.

Tuigim go bhfuil an ionstraim seo ina ceangal dlí, agus gur shínigh mé an Dearbhú seo go toilteanach.

Á FHIANÚ SIN, rinne mé an Dearbhú Toilithe, Tarscaoileadh Dliteanais, Slánaíocht agus Scaoileadh seo a fhorghníomhú agus a sheachadadh amhail ón dáta a leagtar amach thíos.

**Grianghrafadóir**

 [Síniú]

 [Ainm priontáilte]

 [Dáta]

Seoladh:

**Cead ón Údarás um Fhorfheidhmiú an Dlí (LEA)[[1]](#footnote-1)٭**

 [Síniú]

 [Ainm priontáilte]

 [Post]

Ainm agus seoladh na heagraíochta:

1. ٭ Níl sé ag teastáil ach amháin sa chás go léiríonn grianghraf gníomhaíocht nó trealamh a d’fhéadfaí a mheas go réasúnach go raibh sé faoi rún. Iarrtar an frithshíniú chun a áirithiú gur féidir gealltanas a thabhairt do Europol nach dtiocfaidh aon sárú ar rialacha inmheánacha/náisiúnta LEA mar gheall ar fhoilsiú. [↑](#footnote-ref-1)